**Arbeidsprogram for Forskerforbundet ved UiS 2020-2021**

FF/UiS ønsker å legge det sentrale «Arbeidsprogram 2019-2021», vedtatt av Forskerforbundets representantskap 16.-17.10.2018, som grunnlag for vårt lokale arbeidsprogram.

Styret i FF/UiS mener at lønnspolitikk er det overordnede mål for forbedring, og aktiv politikk for fast tilsetting som normalordning ved UiS. I tillegg kommer andre virkemidler for å fremme et godt og trivelig arbeidsmiljø ved UiS.

Lønnspolitikk

Det er dokumentert at lønnsnivået ved UiS og andre universiteter ligger på et lavere nivå enn i andre sektorer det er naturlig å sammenligne seg med. Dette gjelder både vitenskapelige stillinger, tekniske stillinger, bibliotek og administrasjon.

FF/UIS vil

* Fortsatt prioritere arbeidet med høyere lønn for alle medlemmer
* Gi kurs om å skrive lønnskrav til medlemmene
* Forbedre kunnskapen om lønn til alle tillitsvalgte
* Forbedre og utvikle «Digitalisering av e-lønnskrav» til et aktivt verktøy for medlemmer og forhandlingsutvalg
* Styrke det lokale forhandlingsutvalget gjennom møter og kurs
* Bygge opp ny kompetanse og bredere støtte for streikeberedskap lokalt
* Samarbeide internt med de andre organisasjonene i UNIO, dvs Utdanningsforbundet, Sykepleierforbundet, Akademikerforbundet og Bibliotekarforbundet
* Samarbeide med de andre hovedorganisasjonene; LO, YS og Akademikerne
* Fortsatt arbeide med krav om lønnshistorikk på individnivå, gruppenivå og institusjonsnivå i det statlige området

Personalpolitikk

FF/UiS vil

* Minske antall midlertidige stillinger ved UiS
* Bygge opp tillitsapparatet på fakultetsnivå, slik at de kan lage en lokal plan sammen fakultetsledelsen for å minske antall midlertidige
* Jobbe med livsfasepolitikk, for å skape trivsel og suksess i arbeid
* Sikre tid til forskning og oppdatering til alle ansatte
* Arbeide tett med grupper og medlemmer for å hindre oppsigelser, avskjed osv

Andre arbeidsmål og utfordringer

FF/UiS vil

* Stadig oppdatere nettsiden
* Fortsatt holde minst seks OU-kurs i året for medlemmer og styret (tre om våren og tre om høsten)
* Aktivt legge plan om å øke antall medlemmer
* Samarbeid med andre organisasjoner, som Seniorforum, Forskningsdagene og Vitenskapsakademiet.
* Holde seg oppdatert med nye pensjonsordninger i Staten, og legge en strategi for å beholde gode ordninger
* Arbeide for medvirkning fra alle ansatte på alle nivå i organisasjonen
* Styrke informasjon, drøftinger og forhandlinger, slik det er angitt i Hovedavtalen
* Gjennomgå og revidere personalreglement, tilpasningsavtale, osv
* Styrke den juridiske kompetanse i lokallaget

17.02.2020

Lokallagsstyret i FF/UiS

Åge Hultgren